નવી દિલ્હી: વધારેમાં વધારે લોકો ટેક્સ ભરે તે માટે કેંદ્ર સરકારે કરેલા પ્રયાસો સફળ રહ્યા છે. નાણાંકીય વર્ષ 2017-18 દરમિયાન સરકારને ડાયરેક્ટ ટેક્સના રૂપમાં 1.5 લાખ કરોડ રૂપિયા વધારે ટેક્સ મળ્યો છે. સાથે જ ટેક્સ ફાઈલ કરનારા લોકોની સંખ્યામાં પણ નોંધપાત્ર વધારો થયો છે. સરકાર હાલ ટેક્સ પેયર બેઝને વધારવાની કોશિશ કરી રહી છે. સાથે જ એવા 65 લાખ લોકો શંકાના ઘેરામાં છે જેમણે ગયા વર્ષે રિટર્ન ફાઈલ ન કર્યું હોય. સરકારને આશા છે કે ટેક્સપેયર બેઝ વધીને 9.3 કરોડથી વધારે થશે.